URBACT – Tech Revolution

NORA za poduzetnu Novsku

Usluge za poduzetnike

Razvojna agencija Grada Novske - NORA osnovana je od strane Grada Novske kao institucionalna potpora razvoju malog i srednjeg poduzetništva na području grada Novske s ciljem poticanja održivog razvoja cjelokupnog gospodarstva.

**VIZIJA**

Razvojna agencija Grada Novske – NORA je uspješna potporna institucija koja profesionalno odgovara izazovima suvremenog poslovanja i trendovima razvoja.

**MISIJA**

Vlastitim i stručnim timom, razvojnim programima i EU sredstvima pridonijeti stvaranju povoljne poslovne i društvene klime za gospodarski održivi razvoj grada Novske.

POTREBA

U skladu sa svrhom osnivanja, vizijom i misijom, agencija je usmjerena na kontinuirano praćenje potreba lokalnih poduzetnika te na oblikovanje vlastitih usluga u skladu s tim potrebama.

Kroz dosadašnji rad i komunikaciju s poduzetnicima, kao jedan od glavnih problema u poduzetništvu na području grada Novske identificirane je tradicionalan pristup upravljanju poslovanjem i svojevrstan strah od mogućeg rizika otvaranju ka novim i inovativnim poslovnim pristupima, poslovnim procesima, upravljanju poslovanja i sl. Takav pristup zapravo je posljedica rada u manjim sredinama gdje uglavnom mali i srednji poduzetnici desetljećima rade po istim principima u strahu od mogućih rizika koje bi sa sobom donijele moguće promjene. Ovakav način poslovnog upravljanja i promišljanja, posljedica je nedovoljne informiranosti poduzetnika o raznim mogućnostima kroz koje je moguće unaprijediti vlastito poslovanje te nedostataka umrežavanja s drugim domaćim i inozemnim poduzetnicima. Mnogi poduzetnici su toga svjesni, ali zbog nedostatka vremena nisu u mogućnosti pratiti sve aktualnosti.

Nadalje, potencijalni poduzetnici koji žele pokrenuti vlastito poslovanje, često nisu sigurni od kuda krenuti, a komplicirana birokracija im niti malo ne olakšava situaciju, pa su stoga prepušteni sami sebi zbog čega često propuštaju poslovne prilike. Novoosnovanim poduzećima i obrtima potrebno je omogućiti kvalitetne izvore informiranja i edukacije o svim važnim temama, od pokretanja poslovanja, poslovnog upravljanja, mogućnosti financiranja, održavanja poslovanja, marketinga, zakonodavstva, računovodstva i sl. Osim start-upova, postojećim poduzetnicima je također važno pravovremeno informiranje, posebno o mogućim izvorima financiranja, aktualnostima vezanima uz redovno poslovanje, zakonodavnim promjenama, ali i edukacije o rastu i razvoju njihovih poduzeće, prijenosu poslovanja, marketingu i sl.

Isto tako, mnogi poduzetnici, a posebno oni koji djeluju u području proizvodnih djelatnosti su istaknuli nedovoljnu povezanost s obrazovnim institucijama, organizacijama civilnog društva te u određenim slučajevima i s jedinicom lokalne samouprave. Povezanost navedenih subjekata s MSP-ovima iznimno je važna zbog međusobne suradnje i zadovoljenja međusobnih potreba. Posebno je to vidljivo u (ne)povezanosti obrazovnih institucija, odnosno srednjih strukovnih škola, s gospodarskim sektorom. Iznimno je važna komunikacija između navedenih sektora jer škole, u suradnji s MSP-ovima trebaju obrazovati kadar koji je potreban lokalnom gospodarstvu. Isto tako je važan i dijalog i povezanost s predstavnicima lokalne vlasti kako bi se osigurali kvalitetni preduvjeti za rast i razvoj malog i srednjeg poduzetništva koje je pokretačka snaga regionalnog i lokalnog gospodarstva.

Uz međusektorsko povezivanje, poduzetnicima je iznimno važno razmjenjivati iskustva s drugim poduzetnicima te su iskazali zanimanje za različite aktivnosti umrežavanja i povezivanja, kako s lokalnim poduzetnicima, tako i s poduzetnicima diljem Hrvatske i inozemstva. Isto tako, uočeno je kako mnogi poduzetnici na području grada Novske nisu upoznati s radom drugih poduzetnika te su iskazali potrebu za uspostavom određene platforme na kojoj bi bile dostupne informacije o svim poduzećima i obrtima na području grada Novske, kako bi poduzetnici samostalno međusobno mogli stupiti u kontakt.

PAKET USLUGA – NORA za poduzetnu Novsku

Na temelju identificiranih potreba lokalnih poduzetnika, razvojna agencija kreirala je paket usluga kojima nastoji doprinijeti zadovoljenju navedenih potreba i biti u korak s izazovima s kojima se poduzetnici susreću te im pružiti podršku u suočavanju s navedenim izazovima njihovog poslovanja.

Pomoću ovog paketa usluga – NORA za poduzetnu Novsku – razvojna agencija želi biti jedinstveno mjesto u gradu na kojem poduzetnici mogu pronaći sve potrebne informacije i koje će im pružiti podršku u rješavanju različitih birokratskih zahtjeva povezanih s uspostavom i/ili razvojem njihova poslovanja.

Usluge koje NORA pruža poduzetnicima, mogu se kategorizirati kroz četiri skupine:
1. informiranje poduzetnika,

2. povezivanje i promocija poduzetnika,

3. edukacija za poduzetnike i

4. podrška poduzetnicima.

Ovim dokumentom identificirane su sve aktivnosti, odnosno usluge, unutar svake skupine.

1. Informiranje poduzetnika

|  |
| --- |
| **INFORMATIVNE RADIONICE** |
| OPIS ULUGE | Usluga uključuje organizaciju informativnih radionica na teme koje su od interesa određenoj skupini poduzetnika (npr. mogući izvori financiranja, dostupni natječaji, zakonske izmjene i druge aktualnosti važne za poslovanje poduzetnika). |
| INDIKATORI PROVEDBE | Broj održanih informativnih radionicaBroj poduzetnika koji su sudjelovali na informativnim radionicama |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencije |
| VRIJEME PROVEDBE | 2022./2023. |

|  |
| --- |
| **INDIVIDUALNE KONZULTACIJE S PODUZETNICIMA** |
| OPIS ULUGE | Usluga uključuje individualne sastanke s poduzetnicima kroz koje se identificira potreba pojedinog poduzetnika, pružaju informacije o dostupnim financijskim sredstvima, poslovnim modelima i rješenjima. |
| INDIKATORI PROVEDBE | Broj poduzetnika koji su koristili usluguBroj individualnih konzultacija |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencije |
| VRIJEME PROVEDBE | 2022./2023. |

|  |
| --- |
| **E-BILTEN ZA PODUZETNIKE** |
| OPIS ULUGE | Usluga podrazumijeva kreiranje mjesečnih biltena za poduzetnike koji sadrže sažeti prikaz ključnih novosti za lokalne poduzetnike. Mjesečni bilteni će se slati putem e-maila svim poduzetnicima koji su u bazi razvojne agencije. |
| INDIKATORI PROVEDBE | Broj poslanih e-biltena poduzetnicima |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2022./2023. |

1. Povezivanje i promocija poduzetnika

|  |
| --- |
| **ONLINE TRŽNICA I PROMOCIJA NA DRUŠTVENIM MREŽAMA** |
| OPIS ULUGE | Usluga uključuje promociju proizvoda i usluga lokalnih poduzetnika kroz objave na društvenim mrežama razvojne agencije. Isto tako, razvojna agencije je pokrenula online Tržnicu domaćih proizvoda Novska na Facebook-u kojom pomaže poduzetnicima prodati njihove proizvode kroz objave njihovih proizvoda. |
| INDIKATORI PROVEDBE | Broj poduzetnika koji koriste uslugu online tržniceBroj objava na društvenim mrežama razvojne agencijeBroj objava na online tržnici |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2022./2023. |

|  |
| --- |
| **ONLINE BAZA PODUZETNIKA** |
| OPIS ULUGE | Usluga se odnosi na okupljanje svih poduzetnika u online bazi poduzetnika koja se nalazi na web stranici razvojne agencije. Baza sadrži osnovne informacije o poduzetnicima i kontakt podatke u cilju lakšeg povezivanja kupaca i proizvođača, odnosno ponuđača određenih usluga, ali i za brže povezivanje poduzetnika međusobno. |
| INDIKATORI PROVEDBE | Broj upisanih poduzetnika u online bazu poduzetnika |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2022./2023. |

|  |
| --- |
| **IZRADA PROMOTIVNIH VIDEA O PODUZETNICIMA** |
| OPIS ULUGE | Usluga uključuje izradu promotivnih videa o poduzetnicima, njihovim proizvodima, uslugama i poslovanju koji se objavljuju na web stranici i društvenim mrežama razvojne agencije. Na taj način se dodatno promoviraju lokalni proizvođači i poduzetnici. |
| INDIKATORI PROVEDBE | Broj izrađenih i objavljenih videa o poduzetnicima |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2022./2023. |

|  |
| --- |
| **IZRADA VIZUALNOG IDENTITETA ZA POSLOVNE SUBJEKTE** |
| OPIS ULUGE | Usluga se odnosi na grafički dizajn logotipa za poslovne subjekte, kao i izradu promotivnih materijala, posjetnica, letaka, plakata i sl. |
| INDIKATORI PROVEDBE | Broj izrađenih grafičkih rješenja za poduzetnikeBroj poduzetnika koji koristi uslugu izrade vizualnog identiteta |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za marketing i edukaciju |
| VRIJEME PROVEDBE | 2022./2023. |

|  |
| --- |
| **ZAJEDNIČKO BRENDIRANJE LOKALNIH PODUZETNIKA** |
| OPIS ULUGE | Usluga uključuje okupljanje lokalnih proizvođača i zajednički marketing kroz različite kampanje (npr. prezentacija Novljanskih delicija u novom ruhu, med lokalnih proizvođača i sl.) |
| INDIKATORI PROVEDBE | Broj poduzetnika koji sudjeluju u brendiranjuBroj marketinških kampanja koje brendiraju lokalne poduzetnike |
| IZVORI FINANCIRANJA | Razvojna agencija Grada Novske – NORA, Grad Novska, Turistička zajednica Grada Novske, EU sredstva |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2022./2023. |

|  |
| --- |
| **DOGAĐANJA ZA PODUZETNIKE** |
| OPIS ULUGE | Usluga uključuje organizaciju različitih konferencija, okruglih stolova, sajmova i sličnih događanja namijenjenih povezivanju poduzetnika i dionika iz drugih sektora ključnih za razvoj gospodarstva. |
| INDIKATORI PROVEDBE | Broj organiziranih događanja za poduzetnikeBroj poduzetnika koji sudjeluju na događajimaBroj dionika iz drugih sektora koji sudjeluju na događanjima |
| IZVORI FINANCIRANJA | Razvojna agencija Grada Novske – NORA, Grad Novska, Turistička zajednica Grada Novske, EU sredstva |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2022./2023. |

1. Edukacija za poduzetnike

|  |
| --- |
| **START-UP AKADEMIJA** |
| OPIS ULUGE | Usluga se odnosi na skup edukacija namijenjenih poduzetnicima početnicima, odnosno onima koji namjeravaju pokrenuti vlastito poslovanje koja bi se održavala jednom godišnje. |
| INDIKATORI PROVEDBE | Broj polaznika start-up akademije |
| IZVORI FINANCIRANJA | Razvojna agencija Grada Novske – NORA, Grad Novska, EU sredstva |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2023. |

|  |
| --- |
| **EDUKACIJE ZA PODUZETNIKE** |
| OPIS ULUGE | Usluga uključuje usmjerene tematske edukacije namijenjene poduzetnicima u razvoju. |
| INDIKATORI PROVEDBE | Broj održanih edukacija za poduzetnikeBroj poduzetnika koji su sudjelovali na edukacijama |
| IZVORI FINANCIRANJA | Razvojna agencija Grada Novske – NORA, Grad Novska, EU sredstva |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencijeOdjel za marketing i edukaciju |
| VRIJEME PROVEDBE | 2023. |

1. Podrška poduzetnicima

|  |
| --- |
| **IZRADA POTREBNE DOKUMENTACIJE ZA PODUZETNIKE** |
| OPIS ULUGE | Usluga uključuje izradu poslovnih planova, investicijskih studija, studija troškova i koristi te ostale dokumentacije potrebne za prijavu poduzetnika na određene natječaje, izvore financiranja i sl. |
| INDIKATORI PROVEDBE | Broj izrađenih dokumenta za poduzetnikeBroj poduzetnika koji koriste uslugu izrade dokumentacije |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencije |
| VRIJEME PROVEDBE | 2022./2023. |

|  |
| --- |
| **KONTINUIRANI KONTAKT S PODUZETNICIMA** |
| OPIS ULUGE | Usluga se odnosi na kontinuirano održavanje komunikacije s poduzetnicima i identificiranje potreba i izazova s kojima se suočavaju. Održavanje komunikacije s poduzetnicima će se vršiti kroz telefonsku komunikaciju, posjete poduzetnicima u njihovim poslovnim subjektima, e-mail komunikaciju i sl. u određenim vremenskim periodima tijekom godine kako bi se održao kontinuitet. |
| INDIKATORI PROVEDBE | Broj posjeta poduzetnicima |
| IZVORI FINANCIRANJA | Razvojna agencija Grada Novske – NORA, Grad Novska |
| ODGOVORNOST ZA PROVEDBU | Odjel za poduzetništvo razvojne agencijeOdjel za ruralni razvoj razvojne agencije |
| VRIJEME PROVEDBE | 2022./2023. |